“บีทีเอส” จัดกิจกรรมลุ้นโชคในโอกาสครบรอบ 19 ปี
"บีทีเอส" ร่วมมือ DTAC จัดกิจกรรม “ลุ้นโชคความสุข 19 ปี บีทีเอส มีให้คุณทุกเที่ยวเดินทาง” ลุ้นรับรางวัลมากมาย รวมทั้งสิ้น 222 รางวัล มูลค่ารวม 1 ล้านบาท
22 ม.ค. 2562

นายสุรพงษ์ เลาหะอัญญา กรรมการผู้อำนวยการใหญ่รถไฟฟ้าบีทีเอส ระบุว่า เนื่องในโอกาสครบรอบ 19 ปี ของการให้บริการรถไฟฟ้าบีทีเอส บริษัทฯ ได้ร่วมกับ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC จัดกิจกรรม “ลุ้นโชคความสุข 19 ปี บีทีเอส มีให้คุณทุกเที่ยวเดินทาง” มอบความสุขและส่งคืนกำไรตอบแทนผู้โดยสารที่ให้การสนับสนุนรถไฟฟ้าบีทีเอสมาโดยตลอดซึ่งผู้โดยสารทุกท่านสามารถร่วมสนุกได้ ตั้งแต่ วันที่ 24 ธันวาคม 2561 ถึง วันที่ 28 กุมภาพันธ์ 2562 เพียงลงทะเบียน และผูกบัตร แรบบิท ที่ใช้เดินทางประจำใน BTS SkyTrain Application แล้วทำตามเงื่อนไขที่กำหนด เพื่อลุ้นรับรางวัลมากมาย รวมทั้งสิ้น 222 รางวัล มูลค่ารวม 1,315,000 บาท
โดย รางวัลที่ 1 ลุ้นแพ็กเกจทัวร์สวิตเซอร์แลนด์ 7 วัน 4 คืน (จำนวน 1 รางวัล รางวัลละ 2 ที่นั่ง) รางวัลที่ 2 iPhone Xs Max 512 GB (จำนวน 4 รางวัล) รางวัลที่ 3 iPad Pro 11 นิ้ว Wifi + Cellular 256 GB (จำนวน 6 รางวัล) รางวัลที่ 4 Voucher ประเภท 30 วัน สำหรับบุคคลทั่วไป 25 เที่ยว มูลค่า 725 บาท จำนวน 100 รางวัล
ทั้งนี้บริษัทฯ จะจับรางวัลในวันที่ 5 เมษายน 2562 และประกาศผลรางวัล ในวันที่ 23 เมษายน 2562 โดยผู้โดยสารสามารถตรวจสอบเงื่อนไขของกิจกรรม ได้ที่ BTS SkyTrain Application หรือสอบถามรายละเอียดเพิ่มเติมได้ที่ ศูนย์ลูกค้าสัมพันธ์บีทีเอส โทรศัพท์ 0-2617-6000